প্রশ্নই আসে না। এমামুযযামান বলতেন আমি আল্লাহর এক গুনাহগার বান্দা, আল্লাহ রসুলের গুনাহগার উম্মত। তিনি আল্লাহ রসুলকে যেভাবে সম্মান করতেন, শ্রদ্ধা করতেন আমাদের চর্মচক্ষুতে কখনও দেখি নি কেউ আল্লাহ রসুলকে এভাবে সম্মান করে। আমরা দেখেছি এমামুযযামান কখনও পশ্চিম দিকে ফিরিয়ে জুতা রাখতেন না, কখনও তিনি পশ্চিম দিকে পিঠ দিয়ে বসতেন না। রসুলের সম্মানে তিনি শ্রদ্ধায় বিগলিত হয়ে যেতেন। তাঁর নবী হওয়ার বা নবী দাবি করার প্রশ্নই আসে না, মানুষ যেন আমাদের কথা না শোনে, আমরা যেন সর্বত্র হয়রানির শিকার হই এজন্য এরকম কথাবার্তা ধর্মব্যবসায়ীরা অপপ্রচার চালিয়েছে। তাঁর ‘এ ইসলাম ইসলামই নয় বই’-তে তিনি হাজার হাজার বার শেষ নবী, আখেরি নবী রসুল (দ.) বলেছেন। আমাদের সব লেখায় আমরা মোহাম্মদ (দ.) কে আখেরি নবী, শেষ নবী বলেছি সুতরাং এমামুয্যামানের নবী দাবি করার অভিযোগ অবান্তর। আমরা বিশ্বাস করি তিনি ইসলাম সম্পর্কে যে বক্তব্য উপস্থাপন করেছেন সেগুলো শতভাগ সত্য। তাঁর একটি বক্তব্যকেও আজ পর্যন্ত কেউ মিথ্যা প্রমাণ করতে পারে নি। তাই তাঁকে আমরা এই যুগের নেতা বলে বিশ্বাস করি।